**Regelendring vedrørende avkast i barnehåndball**

**Fra og med 1617 sesongen gjøres det en endring rundt reglene for 4’er og 6’er håndball (Minihåndball og Aktivitetsserie).**

Følgende endring i praksis inntrer med virkning fra dags dato.

***Regel 5: Spilleregulerende regler***  **5:1** Omgangen starter med avkast fra banens midtpunkt, etter loddtrekking. Etter scoring settes ballen i spill igjen ved at målvakten foretar utkast fra målfeltet.

I Region SørVest har det i mange år vært en praksis hvor man har startet med avkast på midten, også etter at motstander har laget mål.

Dette er en praksis vi ønsker å endre. Avkast skal nå tas fra målfeltet og vil kunne føre til raskere spill, bedre flyt i kampene, samt et regelverk som er mer tilpasset barnas alder og ferdigheter.

Det er også verdt å merke seg øvrige regler som gjelder for 6'er håndball. Mer om disse reglene kan du lese [her](https://www.handball.no/regioner/nhf-sentralt/utvikling/utvikling-offline/handballtrening/barnehandball/6er-handball/).

Legg spesielt merke til at Region SørVest har spilletid 2 x 13 minutter på liten bane og 2 x 15 minutter på stor bane. Dette avviker fra de generelle anbefalingene.